14

instituta za inovacije i tehnologiju - European Institute of Innovation and Technology) koji su navedeni u Okvirnom sporazumu i time otvoreni za Republiku Srbiju. Republika Srbija (njene naučnoistraživačke organizacije, preduzeća i druga pravna lica) je do sada ostvarila značajne rezultate u Šestom okvirnom programu, gde je nastupala kao tzv. treća zemlja, a veoma značajne rezultate u Sedmom okvirnom programu kao pridružena članica programa. U Šestom okvirnom programu naša država nije imala obavezu uplaćivanja doprinosa u budžet okvirnih programa, ali je takav status našim organizacijama omogućavao samo da budu spoljni članovi istraživačkih konzorcijuma, bez prava da budu inicijatori, predlagači ili koordinatori projekata. Takođe, ovakav status je povlačio za sobom i relativno skromne budžete koje su naše organizacije mogle da ostvare u projektima od Evropske komisije. Osim toga, veliki delovi Šestog okvirnog programa su ostali zatvoreni za organizacije i pojedince iz Republike Srbije, kao što su npr. akcije mobilnosti istraživača Marija Kiri, ili pozicije u Objedinjenom istraživačkom centru (Joint Research Centre). No, i pored toga, veliki interes naše naučne javnosti, kao i angažovanje Ministarstva nauke i zaštite životne sredine na promociji i pomoći istraživačima u prijavljivanju projekata za finansiranje Evropskoj komisiji, rezultirao je značajnim učešćem naših naučnoistraživačkih organizacija u projektima Šestog okvirnog programa, sa oko 80 participacija. Poseban uspeh naše istraživačke organizacije i pojedinci postigli su u posebnim pozivima za akcije specifične podrške 2005. i 2006. godine, namenjene ojačavanju istraživačkih kapaciteta u centrima izvrsnosti u zemljama zapadnog Balkana. U ovim pozivima, od ukupno 30 dodeljenih projekata, čak 16 su osvojile naučnoistraživačke organizacije iz Republike Srbije, što će biti priliv od oko 4,5 miliona evra u osavremenjavanje njihovog rada, kadrovsko ojačavanje i povezivanje sa naučnim centrima u Evropi. Republika Srbija je, dakle, za nepunih pet godina, kao treća zemlja apsorbovala oko 8 miliona evra iz Šestog okvirnog programa. Ovako visoko učešće srpskih naučnih organizacija i pojedinaca u Šestom okvirnom programu su bili povod da Evropska komisija iznese ponudu za pridruženo članstvo Republike Srbije Sedmom okvirnom programu, pod veoma povoljnim uslovima po pitanju plaćanja participacije/kontribucije u budžet okvirnih programa. Sporazum o pridruživanju Republike Srbije Sedmom okvirnom programu za istraživanje, tehnološki razvoj i ogledne aktivnosti Evropske unije potpisan je 13. juna 2007. godine i time je RS dobila status pridružene zemlje (associated countires). Istraživači iz Srbije su ostvarili značajne rezultate u pozivima za prijavljivanje projekata. Prema statističkim podacima iz juna meseca 2013 godine institucije iz Republike Srbije prijavile su 1635 predloga projekata od čega je 215 finansirano od strane Evropske komisije sa ugovorenim budžetima koji ukupno iznose 47.8 miliona evra. Uspešnos naših institucija je oko 13% koliko iznosi i uspešnost novopridruženih zemalja članica EU. Kontribucija Srbije za učešće u Sedmom okvirnom programu iznosila je 31. 9 miliona evra. Kroz prvu IPA komponentu „Podrška u tranzicionom procesu i izgradnja institucija” obezbedili smo oko 50% sredstava potrebnih za kontribuciju (16.1 milion evra). Kako smo uložili 31.9 miliona evra a kroz finansirane projekte povukli oko 50 miliona evra Evropska komisija nas je odredila kao zemlju sa dobrim apsorbcionim kapacitetom i predložila pridruživanje narednom naučnom programu za istraživanje i inovacije – Horizont 2020. Pridruženo članstvo pružilo bi naučnoistraživačkim organizacijama iz Republike Srbije potpuno jednake uslove za pristupanje budžetu Zajednice za istraživanje i otvorene sve delove